Leitin beinist að svæði skammt frá Skálpanesi . Samkvæmt tilkynningu frá Landsbjörgu klukkan 19:15 í kvöld voru um 150 björgunarsveitarmenn við leit á suðaustanverðum Langjökli . Eftir það hefur fjölgað í hópi þeirra og fleiri björgunarsveitir eru í viðbragðsstöðu . Leitað er konu og unglings sem urðu viðskila við samferðarhóp sinn á vélsleðum síðdegis í dag . Að sögn Ólafar Snæhólm upplýsingafulltrúa Landsbjargar er búið að kalla út alla sleða - og snjóbílaflokka björgunarsveitanna á höfuðborgarsvæðinu , Suðurlandi og af Vesturlandi . Þyrla Landhelgisgæslunnar , TF - Líf leitaði í kvöld , en aðstæður eru erfiðar , éljagangur á jökli og vindur 12 - 15 m / sek og fer upp í 20 m / sek í hviðum . Þyrlan hefur nú hætt leit vegna veðurs . Veður fer nú versnandi á jöklinum .